Malteška Gzira s kojom se Hajduk susreće u prvom pretkolu Europske lige je na svojoj službenoj Facebook stranici objavila da se uzvratni susret koji je na rasporedu u četvrtak 18. srpnja igra na stadionu Poljud.

To bi značilo da se ovogodišnji Ultra Europe Festival koji je na rasporedu od 12. do 14. srpnja i koji je proteklih godina stvarao organizacije probleme Hajduku definitivno neće održati na Poljudu.

Proteklih dana je neslužbeno najavljena selidba festivala na novu lokaciju – Park mladeži. Radi se o stadionu koji koristi RNK Split te atletski sportski klub ASK Split.

Recimo da je prethodno potvrđeno da će se prva utakmica između ova dva predstavnika na Malti odigrati u utorak 9. umjesto četvrtka 11. srpnja.